ફતેપુરા તાલુકાની તમામ પંચાયતોના તલાટી કમ મંત્રીઓએ કાળી પટ્ટી ધારણ કરી વિરોધ નોંધાવ્યો હતો ફતેપુરા તાલુકા તલાટી કમ મંત્રી મંડળ ના પ્રમુખ અતુલભાઇ ડોડીયાર, ઉપ પ્રમુખ ડી.ડી.મછાર, વાય.બી.ડામોર, સહિત તમામ તાલાટીઓ ફતેપુરા મામલતદાર બી.એચ.મહાજન તાલુકા વિકાસ અધિકારી એચ.બી.પટેલ ને આવેદનપત્ર સ્વરુપે રજુઆત કરી વિરોધ નોંધાવ્યો હતો. ઝાલોદ ખાતે તલાટી મંડળના પ્રમુખ બી.કે પ્રજાપતિના નેજા હેઠળ તલાટીઓએ કાળી પટ્ટી ધારણ કરીને તાલુકા તાલુકા વિકાસ અધિકારી, મામલતદાર અને ઝાલોદ પીએસઆઈને લખિતમાં આવેદન આપીને ઘણા સમયથી પડતર માંગોની રજૂઆત કરી હતી. આ પ્રકારે ગરબાડામાં પણ પ્રમુખ પી.એમ ખપેડની આગેવાનીમાં તલાટીઓ દ્વારા તાલુકા વિકાસ અધિકારીને આવેદન આપવામાં આવ્યું હતું. આ સાથે દાહોદ, લીમખેડા, ધાનપુર સહિતના વિસ્તારોમાં તલાટીઓએ કાળી પટ્ટી ધારણ કરીને આવેદન આપીને પોતાનો વિરોધ પ્રગટ કર્યો હતો. સરકાર દ્વારા પાંચ જેટલી માંગણીઓનો નિકાલ ન આવે તો આગામી દિવસોમાં પેનડાઉન, માસ સીએલ અને ધરણાં સહિતના કાર્યક્રમો યોજવાની લેખિતમાં ચીમકી આપી હતી.